Document ID: 32011D0836

POLIITIKA- JA JULGEOLEKUKOMITEE OTSUS BiH/18/2011,
2. detsember 2011,
Bosnias ja Hertsegoviinas toimuva Euroopa Liidu sõjalise operatsiooni ELi relvajõudude juhataja nimetamise kohta
(2011/836/ÜVJP)
POLIITIKA- JA JULGEOLEKUKOMITEE,
võttes arvesse Euroopa Liidu lepingut, eriti selle artikli 38 kolmandat lõiku,
võttes arvesse nõukogu 12. juuli 2004. aasta ühismeedet 2004/570/ÜVJP (Euroopa Liidu sõjalise operatsiooni kohta Bosnias ja Hertsegoviinas), (1) eriti selle artikli 6 lõiget 1,
ning arvestades järgmist:
(1)
Ühismeetme 2004/570/ÜVJP artikli 6 lõike 1 kohaselt volitas nõukogu poliitika- ja julgeolekukomiteed võtma vastu edasisi otsuseid ELi relvajõudude juhataja nimetamise kohta.
(2)
Poliitika- ja julgeolekukomitee nimetas otsusega 2009/836/ÜVJP (2) kindralmajor Bernhard BAIRi Bosnias ja Hertsegoviinas toimuva Euroopa Liidu sõjalise operatsiooni ELi relvajõudude juhatajaks.
(3)
ELi operatsiooni ülem soovitas nimetada brigaadikindral Robert BRIEGERi uueks Bosnias ja Hertsegoviinas toimuva Euroopa Liidu sõjalise operatsiooni ELi relvajõudude juhatajaks.
(4)
Euroopa Liidu sõjaline komitee toetas seda soovitust.
(5)
Kooskõlas Euroopa Liidu lepingule ja Euroopa Liidu toimimise lepingule lisatud Taani seisukohta käsitleva protokolli (nr 22) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ega rakendamises.
(6)
Kopenhaagenis kokku tulnud Euroopa Ülemkogu võttis 12. ja 13. detsembril 2002 vastu deklaratsiooni, milles sätestatakse, et „Berlin Plusi” kokkuleppeid ja nende rakendamist kohaldatakse üksnes nende liikmesriikide suhtes, kes on kas NATO liikmed või programmi „Partnerlus rahu nimel” osalisriigid ning on sellest tulenevalt sõlminud NATOga kahepoolseid julgeolekukokkuleppeid,
ON VASTU VÕTNUD KÄESOLEVA OTSUSE:
Artikkel 1
Brigaadikindral Robert BRIEGER nimetatakse Bosnias ja Hertsegoviinas toimuva Euroopa Liidu sõjalise operatsiooni ELi relvajõudude juhatajaks.
Artikkel 2
Käesolev otsus jõustub 6. detsembril 2011.
Brüssel, 2. detsember 2011

Labels: 18
15